**Проект**

**ЗАКОН**

**за изменение и допълнение на Закона за електронните съобщения**

(обн., ДВ, бр. 41 от 2007 г.; изм. и доп., бр. 109 от 2007 г., бр. 36, 43 и 69 от 2008 г., бр. 17, 35, 37 и 42 от 2009 г.; Решение № 3 на Конституционния съд от 2009 г. - бр. 45 от 2009 г.; изм. и доп., бр. 82, 89 и 93 от 2009 г., бр. 12, 17, 27 и 97 от 2010 г., бр. 105 от 2011 г., бр. 38, 44 и 82 от 2012 г., бр.15, 27, 28, 52, 66 и 70 от 2013 г., бр. 11, 53, 61 и 98 от 2014 г., бр. 14 от 2015 г.; Решение № 2 на Конституционния съд от 2015 г. - бр. 23 от 2015 г.; изм. и доп., бр. 24, 29, 61 и 79 от 2015 г., бр. 50, 95, 97 и 103 от 2016 г., изм. бр. 58 и 101 от 2017 г., бр. 28 77 и 94 от 2018 г.)

**§ 1.** В чл. 331, ал. 10 след думите „чл. 5, параграф. 2“ се добавя „и чл. 5а, параграф 6“, а думите „Регламент (ЕС) № 2015/2120 на Европейския парламент и на Съвета от 25 ноември 2015 г. за определяне на мерки относно достъпа до отворен интернет и за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги и на Регламент (ЕС) № 531/2012 относно роуминга в обществени мобилни съобщителни мрежи в рамките на Съюза“ се заменят с „Регламент (ЕС) № 2015/2120 на Европейския парламент и на Съвета от 25 ноември 2015 г. за определяне на мерки относно достъпа до отворен интернет и цените на дребно за регулирани комуникации в рамките на ЕС и за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги и на Регламент (ЕС) № 531/2012 относно роуминга в обществени мобилни съобщителни мрежи в рамките на Съюза“.

**§ 2.** В чл. 334г се правят следните изменения и допълнения:

**1.** Създава се нова ал. 3:

„(3) За нарушение на чл. 5а от Регламент (ЕС) 2015/2120, се налагат имуществени санкции, както следва:

1. за нарушение на параграф 1 или параграф 3 – в размер от 20 000 до 400 000 лв.;

2. за непредоставяне на информация на потребителите по параграф 2 – в размер от 500 до 5 000 лв.;

3. за нарушение на параграф 4 – в размер от 5 000 до 50 000 лв.“

**2.** Досегашната ал. 3 става ал. 4 и в нея думите „ 1 и 2“ се заменят  „1-3“.

**Заключителна разпоредба**

**Параграф единствен.** Разпоредбата на § 2, т. 1 за създаването на чл. 334г, ал. 3, т. 1 в частта ѝ за нарушение на чл. 5а, параграф 3 от Регламент (ЕС) 2015/2120 влиза в сила на 16 юли 2019 г.